Bekende prokureur gesoek ná skietery op plaas | Maroela Media
[OPVOLG] 'n Verdagte is Donderdagaand in verband met die voorval in hegtenis geneem. Lees die opvolgberig hier.
Die polisie in Limpopo is op soek na 'n direkteur van die Zebediela-sitrusplaas naby Polokwane nadat vier mense Donderdagoggend tydens 'n skietery op die plaas gewond is.
Lt.kol. Moatshe Ngoepe, woordvoerder van die polisie, het gesê die polisie versoek Tumi Mokwena, 'n bekende prokureur en direkteur van die sitrusplaas, om hom by die Zebediela-polisiestasie of enige ander polisiestasie aan te meld.
Volgens Ngoepe het die skietery vanoggend omstreeks 09:30 plaasgevind toe daar 'n vergadering met werkers op die plaas gehou is. Konflik het tydens die vergadering ontstaan en die skieter het 'n vuurwapen uitgeruk en lukraak op die werkers, wat oproerig begin raak het, geskiet. Vier mense onderskeidelik 32, 38, 50 en 52 jaar oud is gewond.
Ngoepe het gesê die gewonde werkers is by die plaaslike kliniek behandel voordat hulle na 'n hospitaal geneem is. Een van hulle is in 'n ernstige toestand.
Die skieter het onmiddellik ná die skietery in sy voertuig gespring en gevlug. "Die verdagte is nog nie in hegtenis geneem nie, maar die Mahwelereng-taakspan is op sy spoor," het Ngoepe gesê. Hy het gesê enigiemand met meer inligting wat tot die inhegtenisneming van die man kan lei, kan lt.kol. Moshapati Sekanka by 082 565 8505 bel.
Vier sake van poging tot moord word ondersoek.
Die Zebediela-sitrusplaas was eens op 'n tyd 'n reuse-sitrusprodusent, maar het finansiële probleme begin ervaar sedert dit in 2003 deur 'n grondeisproses aan die plaaslike gemeenskap oorhandig is.
Julius Malema, leier van die EFF, is onder andere een van Mokwena se kliënte.
Msimanga ongelukkig oor polisie se 'trae reaksie'
Kom ons kyk hoeveel van MM lesers gaan weer moan en sê hy's nie bekend genoeg om "bekende" prok. te wees nie.
Interessant. Nog n spogplaas wat niks gebeur op nie Grondeise! Was eens een van die beste uitvoer lemoenplase Bome staan verdroog En nou wonder ek? Wie se hartseer verhaal is hierdie eintlik?
Skiet maar swak,,, Tot hy het agter gekom jy kan nie met die lotte onderhandel nie,,
Lekker kry ek nou……………hy kan nie eers met sy eie mense oor die weg kom nie………..
Dit is hartverskeurend dat 'n man wat presies weet oftewel behoort te weet hoe die wet werk en wanneer jy mag skiet en wanneer nie. Ja Malema, Zuma, die hele kaboedel wat so alles verniet wil hê, hier sien julle, as jy nie werk help dit boggerol dat jy 'n plaas of grond het. Jy moet eers opgelei word om 'n boer te wees en hoe kan 'n Prokureur voordeel uit so iets trek, dit moet mos vir minder bevoorregte / agter geblewe mense wees. Tyd dat hierdie mense sonder huise teen die regte mense opstaan.